เอาใจช่วย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...ทีมข่าวการเงิน
ในภาวะที่เงินทุนจากต่างชาติไหลเข้าภูมิภาคมิได้ขาด ซึ่งตลาดหุ้นไทยก็เนื้อหอมไม่หยอก 
ถึงจะมีปัญหาการชุมนุมทางการเมือง ที่ ถนนราชดำเนิน แต่ฝรั่งตาน้ำข้าวยังเลือกหอบหิ้วเงินทองเข้ามาลงทุนเมืองไทยอยู่ดี 
สถานการณ์เช่นนี้ แทนที่ “สุชาดา กิระกุล” ผู้ช่วยผู้ว่าการ สายตลาดการเงิน ธปท. จะขะมักเขม้นกับการบริหารจัดการค่าเงินบาทแบบตาไม่กะพริบ 
เพราะค่าเงินบาทน่าจะแข็งโป๊ก สูงปรี๊ดๆ มุ่งขึ้นสู่ยอดดอยอินทนนท์ 
แต่ หุ หุ ...ใครที่คิดว่า สุชาดา จะชู 2 มือ 2 เท้า ก่ายหน้าผาก ค้นหากลยุทธ์สู้ค่าเงิน ไม่ให้แข็งค่ามากเกินงาม ถือว่าผิดถนัด...!!! 
เพราะนาทีนี้เรื่องที่ผู้บริหารหญิงแห่งวังบางขุนพรหมลุ้นสุดฤทธิ์สุดเดช เอาใจช่วยสุดลิ่มทิ่มประตู กลับเป็นเรื่องติดตามดูถ่ายทอดสดการเจรจาระหว่างนายกฯ หน้าหยก “อภิสิทธิ์ เวชชาชีวะ” กับแกนนำ 3 เกลอ แห่งม็อบเสื้อแดง 
แถมวันที่โทรทัศน์ถ่ายทอดสดการเจรจา พนักงาน ธปท. ยังแห่กันกลับบ้านตั้งแต่หัววัน
เรียกว่าบ้านเมืองเดินหน้าไปได้ ปัญหาอื่นๆ ก็ไม่น่ายาก...ที่สำคัญเศรษฐกิจไทยคงไปโลด ... เป็นเสือติดปีกไม่ยาก
...งานนี้ไม่ให้คน ธปท. ลุ้นไม่ได้แล้น!!!